אדם סנדלר

אדם ריצ'רד סנדלר (באנגלית: Adam Richard Sandler; נולד ב-9 בספטמבר 1966) הוא קומיקאי, שחקן, תסריטאי, מפיק ומוזיקאי יהודי אמריקאי, הידוע בסרטי הקומדיה הרבים בהם הוא מככב.

ביוגרפיה
סנדלר נולד בברוקלין שבניו יורק למשפחה יהודית אשכנזית. אביו סטנלי סנדלר היה מהנדס חשמל, ואימו ג'ודית (לבית לוין) מורה בבית ספר לאחיות. בילדותו משפחתו עברה עמו לניו המפשייר שבניו אינגלנד, שם גם למד בתיכון.

הוא בוגר בית הספר לאמנויות ע"ש טיש של אוניברסיטת ניו יורק.

קריירה
לקראת סוף שנות ה-80 שיחק בתפקיד משני בסדרה משפחת קוסבי, ומאוחר יותר הופיע בתפקידי אורח בשעשועון "שלט רחוק" ב MTV.

בתחילת שנות ה-90 הופיע במועדוני סטנד-אפ בבוסטון, ועד מהר גילה אותו הקומיקאי דניס מילר והמליץ עליו מיד למפיקי התוכנית סאטרדיי נייט לייב, שם התחיל לכתוב ומאוחר יותר להופיע כשחקן וכזמר.

ב-1993 שיחק בסרטו הגדול הראשון "רוקנ'רול באוויר" לצד סטיב בושמי וברנדן פרייזר. בשנה שלאחר מכן כתב וכיכב בסרט "גילמור המאושר" העוסק בשחקן הוקי קרח שהופך לשחקן גולף.

בשנת 1995 שיחק סנדלר בסרט "בילי מדיסון".

בשנת 1998 כיכב בסרט "זמר החתונות". ובאותה שנה כיכב גם בסרט "נער המים".

בשנת 1999 כיכב בסרט "ביג דדי" שהיה להצלחה גדולה בכל העולם.

ב-2000 שיחק ב"שטן על הזמן" בתפקיד ראשי.

בשנת 2001 שיחק בסרט "חיה רעה".

בשנת 2002 שיחק לראשונה בתפקיד ראשי בסרט שאינו קומדיה, בסרט "מוכה אהבה" של פול תומאס אנדרסון. אף על פי שהסרט נכשל בקופות, זכה סנדלר לשבחים רבים על משחקו בסרט ואף היה מועמד לפרס גלובוס הזהב לשחקן הטוב ביותר. באותה השנה שיחק גם בסרט "שמונה לילות מטורפים".

בשנת 2003 כיכב בסרט "סדנה לעצבים".

בשנת 2004 כיכב בסרט "50 דייטים ראשונים".

ובשנת 2005 השתתף והפיק את הסרט "משחק מכור".

בשנת 2006 השתתף בסרט "קליק - לזפזפ את החיים" אותו כתב והפיק. סרט זה היה הראשון שבו השתתף והיה מועמד לפרס אוסקר.

בשנת 2007 השתתף בסרט הדרמטי "שמור עלי" המספר על אדם שאיבד את משפחתו בפיגועי 11 בספטמבר והתמודדותו עם האירועים.

ב-2008 סנדלר הפיק, השתתף בכתיבה וכיכב בתפקיד הראשי של הקומדיה אל תתעסקו עם הזוהן. בהמשך אותה שנה כיכב בסרט הקומי לכל המשפחה "סיפורים לפני השינה".

בשנת 2009 סנדלר נתבע על ידי אמן קומיקס בטענה שגנב ממנו את הרעיון עבור סרטו "אל תתעסקו עם הזוהן".

בשנת 2010 כיכב בסרט "מגודלים", בו גם היה שותף לכתיבת התסריט וכיכב לצד כריס רוק, קווין ג'יימס ועוד. סרט זה הפך לרווחי ביותר בו היה מעורב סנדלר.

בשנת 2011 הופיע אדם בסרט "לזרום עם זה". בחודש פברואר באותה שנה הוענק לו כוכב בשדרת הכוכבים של הוליווד. באותה שנה שבר שיא כמות זכיות בפרסי פטל הזהב (פרסים לעגניים על סרטים ומשחק גרועים) על סרטו "ג'ק וג'יל". בנוסף לכך דיבב באותה שנה בסרט המצליח "שומר גן החיות", אותו גם הפיק.

בשנת 2012 כיכב בסרט "זה הבן שלי", לצד אנדי סמברג.

בשנת 2013 כיכב בסרט "מגודלים 2", סרט ההמשך ללהיט משנת 2010.

בשנת 2014 כיכב בסרט "תקועים בחופשה" ובאותה שנה כיכב בסרט "הסנדלר", ובתפקיד דרמטי נוסף בסרט "גברים, נשים וילדים", העוסק בבריונות רשת ונזקים נוספים בשימוש באינטרנט.

ביולי 2015 עלה לאקרנים הסרט "פיקסלים" בכיכובו. היה זה הסרט האחרון לפני שחתם על עסקת הפצה בלעדית עם נטפליקס. 

בשנת 2015 סנדלר כיכב בסרט "6 The Ridiculous" ששודר בנטפליקס.

ב-2016 כיכב בסרט הקומדיה "The Do-Over" ("המהפך") מבית Netflix לאחר שחתם עמם למספר סרטים.

בשנת 2017 כיכב בסרט הדרמה-הקומית "סיפורי מאירוביץ", מבית נטפליקס. בנוסף באותה שנה, כיכב בסרט הקומדיה "סנדי וקסלר" מבית נטפליקס. בין השנים 2012 עד 2018 דיבב בסדרת הסרטים של "מפלצת של מלון" בתור דרקולה.

בשנת 2019 הועלה בנטפליקס ספיישל הסטנד-אפ של סנדלר, "100% טרי". בנוסף באותה שנה שיחק בסרט הקומדיה תעלומת רצח מנטפליקס לצד השחקנית ג'ניפר אניסטון.

בשנת 2020 סנדלר כתב, הפיק וכיכב בסרט "יובי יציל את האלווין".

בשנת 2021 יצא שיר שבו מופיע אדם, שם השיר הוא: adem sendler מאת kreekcraft.

בשנת 2022 כיכב בסרט השיחוק.

ב-2023 חזר לשתף פעולה עם ג'ניפר אניסטון בסרט תעלומת רצח 2 והופיע בסרט בו כיכבה ביתו סאני סנדלר את מה-זה לא מוזמנת לבת מצווה שלי.

חיים אישיים
בשנת 2003 נישא סנדלר לג'קלין סמנת'ה טיטון, הידועה כיום כג'קי סנדלר, שחקנית אמריקאית שהתגיירה. לזוג נולדו שתי בנות; סיידי סנדלר (2006) וסאני סנדלר (2008). שתיהן הופיעו בסרטים רבים של אביהן. הם מתגוררים בלוס אנג'לס, קליפורניה, ארצות הברית.

סנדלר גאה במוצאו היהודי וכתב מספר שירים קומיים הקשורים ביהדות, והידוע שבהם הוא "שיר החנוכה", המונה מפורסמים יהודיים בתעשיית הבידור ומעודד את המיעוט היהודי בארצות הברית. בכל סרטיו (למעט "זמר החתונות") דמותו תמיד התחתנה בחתונה יהודית. בסרטו "אל תתעסקו עם הזוהן" שיחק סנדלר חייל צה"ל משוחרר.

סנדלר הציג זיקה לעם בישראל: בזמן מלחמת לבנון השנייה הוא תרם 400 מערכות "פלייסטיישן" ו-2400 משחקים לילדים בצפון ובשדרות. באוקטובר 2023, סנדלר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

סנדלר הוא רפובליקני.

פילמוגרפיה

קולנוע
ללכת מעבר לסיפון (1989) - גם תסריטאי - בתפקיד: שצ'סקי מוסקוביץ'
שקשוק הליצן (1991) - בתפקיד: דינק הליצן
תופסים ראש (1993) - בתפקיד: קארמין
רוק'נרול באוויר (1994) - בתפקיד: פיפ
משפחה מעורבת (1994) - בתפקיד: לואי
בילי מאדיסון (1995) - גם תסריטאי - בתפקיד: בילי מאדיסון
גילמור המאושר (1996) - גם תסריטאי - בתפקיד גילמור
מבחן תחת אש (1996) - בתפקיד: מוזס
זמר החתונות (1998) - בתפקיד: רובי הארט
עבודה מלוכלכת (1998) - בתפקיד: השטן (ללא קרדיט)
נער המים (1998) - גם תסריטאי ומפיק - בתפקיד: בובי בוצ'ר
ביג דדי (1999) - גם תסריטאי ומפיק - בתפקיד: סוני קאופקס
הג'יגולו מת מצחוק (1999) - סרט וידאו -  גם מפיק - בתפקיד: רוברט ג'אסטין
שטן על הזמן (2000) - גם תסריטאי ומפיק - בתפקיד: ניקי
חיה רעה (2001) - גם מפיק - בתפקיד: טאוני
מוכה אהבה (2002) - בתפקיד: בארי אייגן
מר דידס (2002) - גם מפיק - בתפקיד: מיסטר דידס
8 לילות מטורפים (2002) - דיבוב, תסריטאי ומפיק - בתפקיד: דייוי/מייקי/אלינור
חתיכה בהפתעה (2002) - גם מפיק - בתפקיד: איש הממבוזה בונגו (ללא קרדיט)
פולי שור מת (2003) - בתפקיד: פולי שור
סדנה לעצבים (2003) - גם מפיק - בתפקיד: דייב בוזניק
50 דייטים ראשונים (2004) - בתפקיד: הנרי רות'
ספנגליש (2004) - בתפקיד: ג'והן קלאסקי
משחק מכור (2005) - גם מפיק - בתפקיד: פול קריו
הג'יגולו מת מצחוק 2: ג'יגולו אירופאי (2005) - גם מפיק - בתפקיד: חאוייר סאנדונסקי ( ללא קרדיט )
קליק (2006) - גם מפיק - בתפקיד: מייקל ניומן
שמור עלי (2007) - בתפקיד: צ'ארלי פיינמן
אני מכריז עליכם צ'אק ולארי (2007) - גם מפיק - בתפקיד: צ'אק לוין
אל תתעסקו עם הזוהן (2008) - גם תסריטאי ומפיק - בתפקיד: הזוהן
סיפורים לפני השינה (2008) - גם מפיק - בתפקיד: סקוטר בירנסון
אנשים מצחיקים (2009) =   בתפקיד: ג'ורג' סימונס
מגודלים (2010) - גם תסריטאי ומפיק -  בתפקיד: לני פדר
לזרום עם זה (2011) - גם מפיק - בתפקיד: דאני
שומר גן החיות (2011) - גם מפיק - בתפקיד: דיבוב קולו של דונלד הקוף
ג'ק וג'יל (2011) - גם תסריטאי ומפיק - בתפקיד: ג'ק / ג'יל
זה הבן שלי (2012) - גם מפיק - בתפקיד: דוני
מפלצת של מלון (2012) - מדובב ומפיק - דיבוב קולו של דרקולה
מגודלים 2 (2013) - גם תסריטאי ומפיק - בתפקיד: לני פדר
תקועים בחופשה (2014) - גם מפיק - בתפקיד: ג'ים
חמשת הראשונים (2014) - בתפקיד: אדם סנדלר
גברים, נשים וילדים (2014) - בתפקיד: דון טרובי
הסנדלר (2014) - בתפקיד: מקס סימקין
פיקסלים (2015) - גם מפיק - בתפקיד: ברנר
מפלצת של מלון 2 (2015) - דיבוב / גם תסריטאי ומפיק - בתפקיד: דיבוב קולו של דרקולה
השישה המגוחכים (2015) - גם תסריטאי ומפיק - בתפקיד: טומי
המהפך (2016) - גם מפיק -בתפקיד: מקס
סנדי וקסלר (2017) - גם תסריטאי ומפיק - בתפקיד: סנדי וקסלר
סיפורי מאירוביץ' (2017) - בתפקיד: דאני
השבוע של (2018) - גם תסריטאי ומפיק - בתפקיד: קני לוסטיג
מפלצת של מלון 3: יוצאים לחופשה (2018) - בתפקיד: דיבוב קולו של דרקולה
תעלומת רצח (2019) - גם מפיק - בתפקיד: ניק שפיץ
יהלום לא מלוטש (2019) - בתפקיד: הווארד ראטנר
יובי יציל את האלווין (2020) - גם תסריטאי ומפיק - בתפקיד: יובי דאבואה
השיחוק (2022) - גם מפיק - בתפקיד: סטנלי שוגרמן
תעלומת רצח 2 (2023)
את מה-זה לא מוזמנת לבת מצווה שלי (2023)
Spaceman (2024) - גם מפיק - בתפקיד: ג'ייקוב

טלוויזיה
משפחת קוסבי (1988-1987) - בתפקיד : סמיתי
סאטרדיי נייט לייב (1995-1990) - בתפקיד: אדם סנדלר / ילד הקנטינה
המופע של לארי סנדרס (1993) -  בתפקיד: אדם סנדלר
סטודנט חופשי (2001) -  בתפקיד : אדם ( ללא קרדיט )
מלך השכונה (2007) - בתפקיד : ג'ף (  המפלצת ) זוסמן ( ללא קרדיט )
רחוב סומסום (2009) - בתפקיד : אדם ( ללא קרדיט )
ג'סי (2013) - בתפקיד: עצמו
ברוקלין תשע-תשע (2014) - בתפקיד: עצמו
קווין יכול לחכות (2016, 2018) - בתפקיד: ג'ימי לאנדרס ( ללא קרדיט )
רוב האמיתי (2017) - בתפקיד: עצמו

רק כמפיק
ג'ו דירט (2001)
אשף התחפושות (2002)
דיקי רוברטס: ילד פלא לשעבר (2003)
ילד של סבתא (2006)
חמים על הספסל (2006)
חוקי המשחק (2013-2007) - מפיק בפועל
טבע מוזר (2008)
בית השפנפנות (2008)
פול בלארט: שומר קניון (2009)
באקי לרסון: נולד להיות כוכב (2011) - גם תסריטאי
הנה בא הבוקס (2012)
פול בלארט שומר קניון 2 (2015)
מיסי מסתבכת (2020)
משחק בית (2022)
חותנים בהפרעה (2023)

אלבומים
!They're All Gonna Laugh at You (1993)
?What the Hell Happened to Me (1996)
?What's Your Name (1997)
Stan and Judy's Kid (1999)
Shhh...Don't tell (2004)

ראו גם
The Chanukah Song

קישורים חיצוניים

הערות שוליים

ניו יורק: אישים
סאטרדיי נייט לייב
שחקני קולנוע וטלוויזיה יהודים אמריקאים
קומיקאים יהודים אמריקאים
מוזיקאים יהודים אמריקאים
תסריטאי קולנוע יהודים אמריקאים
מפיקי קולנוע יהודים אמריקאים
מפיקי טלוויזיה יהודים אמריקאים
זוכי פרס פטל הזהב: שחקנים
אישים שהונצחו בשדרת הכוכבים של הוליווד: קולנוע
בוגרי אוניברסיטת ניו יורק
אמריקאים שנולדו ב-1966